《鹤巢为龙虎赵伯容赋》
明代·袁华

野鹤龙虎至，故巢凤凰颠。故巢破勿理，新巢小于拳。

修颈高结喉，玄裳何蹁跹。晓栖三株树，夕餐五色烟。

左盼紫虚君，右揖浮丘仙。啸歌空洞章，览景升上玄。

缅怀尘外踪，归来是何年。

作者简介：苏州府昆山人，字子英。工诗，长于乐府。洪武初为苏州府学训导。有《可传集》、《耕学斋诗集》。